Diari Oficial de la Generalitat Valenciana


Sumari del DOGV 2432, del 20-01-1995 (1995/833596)

ORDRE de 14 de novembre de 1994, de la Conselleria d'Educació i Ciència, per la qual disposa el funcionament de l'institut d'Educació Secundària de València, districte el Carme.
---------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/11/14/(2)/dof/vci/html**

### Dades del document

Número de DOGV
:   2432

Data del DOGV
:   20-01-1995

Secció del DOGV
:   DISPOSICIONS GENERALS

Número del document
:   1995/833596


Data del document
:   14-11-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 14 de novembre de 1994, de la Conselleria d'Educació i Ciència, per la qual disposa el funcionament de l'institut d'Educació Secundària de València, districte el Carme.   
El Decret 189/1994, de 13 de setembre, del Govern valencià, publicat en el Diari Oficial de la Generalitat Valenciana, de 19 de setembre, creava l'institut d'Educació Secundària de València, districte el Carme i autoritzava el conseller d'Educació i Ciència perquè dictara les disposicions necessàries per al compliment de l'esmentat decret.  
Cal, doncs, ordenar l'inici de les activitats del centre i adoptar les mesures necessàries perquè puga iniciar la seua activitat acadèmica en el curs escolar 1994/95.  
En virtut d'això, i fent ús de les competències que m'atorga l'article 35 de la Llei 5/1983, del Govern valencià,  
ORDENE:  
Primer  
L'Institut d'Educació Secundària de València, districte el Carme, codi 10750582, iniciarà les activitats acadèmiques en el curs 1994/95, i impartirà provisionalment ensenyaments de Batxillerat Unificat i Polivalent i el Curs d'Orientació Universitària.  
Segon  
El director territorial d'Educació de València, de conformitat amb l'article 37.4 de la Llei Orgànica 8/1985, de 3 de juliol, Reguladora del Dret a l'Educació, nomenarà entre els funcionaris de carrera del cos de professors d'Ensenyament Secundari, el director provisional del centre, amb suficient antelació perquè les activitats docents puguen iniciar-se en el termini establert.  
Tercer  
La implantació efectiva dels ensenyaments a què es refereix aquesta ordre queda condicionada al fet que el nombre d'alumnes inscrits en cadascun dels ensenyaments siga com a mínim de vint.  
Quart  
La Direcció General de Centres Docents determinarà i gestionarà els fons necessaris per a la posada en funcionament i el manteniment del centre, i dotarà el centre de l'equipament i el material didàctic necessaris. A aquest efecte, la Direcció Territorial d'Educació de València, efectuarà l'oportuna i raonada proposta.  
DISPOSICIó ADDICIONAL  
El que s'estableix en aquesta disposició s'inscriurà en el Registre de Centres Docents de la Generalitat Valenciana.  
DISPOSICIONS FINALS  
Primera  
Autoritzar les direccions generals de Personal, de Règim Econòmic i de Centres Docents perquè, en l'àmbit de les seues respectives competències, adopten les mesures necessàries per a l'aplicació i el desplegament del que s'estableix en aquesta ordre.  
Segona  
Aquesta ordre entra en vigor el dia de la publicació en el Diari Oficial de la Generalitat Valenciana. No obstant això, els seus efectes acadèmics es referiran al curs escolar 1994/95.  
València, 14 de novembre de 1994  
El conseller d'Educació i Ciència  
Joan Romero i González


Còpia Permalink ELI